ඉදිරියෙන් ගිය කෆීර් යානා දෙක එකට ගැටුණු බව දුටු බවත් ඒ සමගම එකවර ගිනි බෝල පෙළක් දුටු බවත් පිටුපස මිග් යානයේ සිටි නියමු බලගණ නායක ඉන්දික ප්‍රේමදාස මහතා පැවසූ බව කෆීර් යානා අනතුරින් මිය ගිය බලපන්ති ලුතිනන් මොනාත් පෙරේරාගේ මරණ පරීක්ෂණයේදී සාක්ෂි දෙමින් බලගණ නායක උදය කුමාර මහතා පැවසීය.මීගමුව දිස්ත්‍රික් මහ රෝහලේ නාගරික හදිසි මරණ පරීක්ෂක වෛද්‍ය වසන්ත වික්‍රමරත්න මහතා මේ මරණ පරීක්ෂණය පැවැත්වීය.පෙරේදා (01) උදේ 9.30 ට පමණ වීරගුල උඩතුත්තිරිපිටිය ප්‍රදේශයේ ඉහළ ගුවන් තලයේදී කෆීර් ප්‍රහාරක යානා දෙකක් එකිනෙක ගැටීමෙන් මේ අනතුර සිදුවී තිබේ.සාක්කි දුන් බලගණ නායක උදය කුමාර මහතාමා ගුවන් හමුදාවේ බලගන නායකවරයකු ලෙස සේවය කරනවා. 1998 සිට කෆීර් ගුවන් යානා පදවනවා.